google/wiki40b huggingface dataset:
Gerhard Ebeling

Životopis

Ebeling študoval protestantskú teológiu na univerzitách v Berlíne, Marburgu (pod vedením Rudolfa Bultmanna a Wilhelma Maurera) a Zürichu (pod vedením Emila Brunnera). Výrazne ho ovplyvnilo aj stretnutie s Dietrichom Bonhoefferom (1906 – 1945) v postgraduálnom seminári Vyznávajúcej cirkvi (Bekennende Kirche) vo Finkenwalde.
V roku 1938 obhájil na univerzite v Zürichu pod vedením Fritza Blankeho (1900 – 1967) dizertačnú prácu tému Evangelische Evangelienauslegung (Luteránsky výklad evanjelií) a získal akademický titul Dr. theol.
V máji 1939 sa v Zürichu oženil s Kometou rod. Richner. Ich dcérou je švajčiarska spisovateľka Charitas Jenny-Ebeling.
Po návrate do rodného Nemecka pôsobil Ebeling až do roku 1945 ako farár berlínskej Vyznávajúcej cirkvi. Od augusta 1945 začal pracovať – predovšetkým vďaka Helmutovi Thielickovi (1908 – 1986) – na evanjelickej teologickej fakulte Eberhard Karls Universität v Tübingene ako vedecký asistent profesora Hannsa Rückerta (1901 – 1974). V roku 1947 sa tu aj habilitoval a stal sa profesorom cirkevných dejín. V roku 1954 prebral po Helmutovi Thielickovi, ktorý sa stal rektorom univerzity v Hamburgu, katedru systematickej teológie.
Od roku 1956 prednášal na katedre dogmatiky, dejín dogiem a symboliky univerzity v Zürichu. Od roku 1965 pôsobil opäť v Tübingene.
V rokoch 1968 až 1979 bol riadnym profesorom fundamentálnej teológie a hermeneutiky na univerzite v Zürichu.
V rokoch 1985 až 1997 bol predsedom dozornej rady Luther-Akademie v Ratzeburgu.
Ebeling bol spoluvydavateľom kritickej edície zobraných spisov Martina Luthera (tzv. Weimarské vydanie) a Friedricha Schleiermachera.
Ebeling sa vo svojej vedeckej práci venoval predovšetkým hermeneutike, kristológii a štúdiu života a diela Martina Luthera (1483 – 1546). Kresťanská teológia podľa neho odvodzuje svoju legitimitu z poslania cirkvi hlásať evanjelium. Teológia objasňuje a prehlbuje obsah kresťanského posolstva, teda je jednou z foriem kerygmy.
Ďalšou oblasťou jeho záujmu bola problematika nenáboženského kresťanstva (nem. religionsloses Christentum), ktorú svojho času načrtol už Dietrich Bonhoeffer. Ebeling, ktorý nadviazal na názory Dietricha Bonhoeffera a Karla Bartha, ďalej rozvíjal myšlienku o zásadnej odlišnosti viery a náboženstva.
Podobne ako Friedrich Gogarten (1887 – 1967), aj Ebeling tvrdil, že Luther – v rámci svojej náuky o Zákone a Evanjeliu – rozlišoval medzi ohlasovaním posolstva o ospravodlivení a konkrétnou skutočnosťou, konkrétnymi životnými podmienkami konkrétneho človeka. Ebeling v Lutherovej teológii objavil koncept relacionálnej ontológie, ktorá definitívne kryštalizuje až v ľudskom svedomí na základe vzájomného prelínania sa relácií coram Deo a coram mundo.
Gerhard Ebeling bol od roku 1977 korešpondentom Heidelberskej akadémie vied (Heidelberger Akademie der Wissenschaften). Viaceré významné univerzity mu ako prejav uznania udelili čestné doktoráty, za všetky možno spomenúť napríklad Universität Bonn, Uppsala universitet, University of Edinburgh, Université de Neuchâtel alebo Eberhard Karls Universität Tübingen.
Voiteur (obec)

Poloha

Obec má rozlohu 9,42 km². Najvyšší bod je položený 497 m n. m. a najnižší bod 245 m n. m.

Obyvateľstvo

Počet obyvateľov obce je 754 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kia Sorento

Prvá generácia (2002–2009)

Sesterská spoločnosť Kia Motors, Hyundai Motor Company začala pre automobil Kia Sorento dodávať výkonný 3.5 l motor Sigma, s kvalitným výkonom 143 kW. Vozidlo sa výborne správa na cestách aj vo veľmi ťažkom teréne a to vďaka štvorkolesovému pohonu Four Wheel Drive System. Postupne získal Kia Sorento športový dizajn, ktorý sa vyznačoval liatinovými kolesami, diaľkovým centrálnym zamykaním, prednými a bočnými airbagmi a koženým interiérom. Kia Sorento prvej generácie disponoval kotúčovými brzdami na všetkých kolesách, ako aj 5-stupňovou manuálnou prevodovkou. Sila auta je daná aj tzv. rebrinovou štruktúrou podvozku, ktorá je prítomná u mnohých nákladných áut. Rok 2007 bol významný prechodom od motora 3.5 l Sigma k silnejšiemu, 3.8l Lambda, ktorý zdvojnásobil silu automobilu. Okrem výkonnejšieho motora došlo i k technickej zmene prevodovky. Novým štandardom sa stala Sportmatic Tip-tronic automatická prevodovka, nielen vďaka ktorej získal Kia Sorento 5 hviezdičiek za bezpečnosť v crash testoch.

Druhá generácia (2009–súčasnosť)

Nový dizajn automobilu Kia Sorento bol na trhu predstavený v roku 2009. Táto nová verzia bola uvedená na trh v Južnej Kórei. Nový Sorento predstavoval prvý model spoločnosti Kia, ktorý sa začal vyrábať v továrni West Point Georgia, v USA. Od roku 2011 je Kia Sorento dostupný v troch verziách a to LX, EX a SX, ktorý predstavuje najvýkonnejšiu verziu a výborné hospodárenie s palivom. Typ LX a EX sú v predaji na trhu s s 2,4-litrovým motorom.

Bezpečnosť a cena

Automobil Kia Sorento bol ohodnotený najvyššou známkou bezpečnosti v crash testoch spoločnosťou Euro NCAP a Austrálskou spoločnosťou ANCAP. Verzia LX, ktorá je najlacnejšia sa na trhu pohybuje v cene 25 000 €. EX verzia začína cenou 28 000 € a najdrahšiu úroveň predstavuje cena 34 000 €, čo samozrejme závisí aj od doplnkovej výbavy (kožené poťahy, panoramatické strešné okno, alebo 6-stupňová automatická prevodovka).
Pitva (House)

Dej

Hlavná pacientka je Andie, malé dievča, ktorá prekonalo transplantáciu kostnej drene a chemoterapiu. Keď si ráno berie v kúpeľni prášky, má halucináciu. Wilson sa domnieva, že by mohlo ísť o sarkóm v mozgu, ale žiadny z testov jeho teóriu nepotvrdil. Pri vyšetrení sa Chaseovi zverí, že nikdy nedostala pusu a prosí ho, či by jej pusu nedal. Ten sa najskôr zdráha, ale nakoniec jej pusu dá. Všetky testy vychádzajú negatívne. Foreman príde s teóriou, že by mohlo ísť o neurosyfilis. Proti tomu vystúpi Chase, že nemohla mať sex, keď jej ešte nikto nedal pusu a tým sa preriekne a zistí sa, že on jej pusu dal. Vyšetrenie, ktoré robí Cameronová nepreukáže žiadne zneužívanie. House sa domnieva, že by mohlo ísť o dva sarkómy, ale Wilson mu oponuje, že je to štatisticky nemožné. House si do iPodu nahrá záznam z echokardiogramu a počúva abnormality vo zvuku chlopní. Keď ho jeho tím nájde, je vo sprchách a počúva áriu Nessun dorma od Luciana Pavarottiho. V sprchách sú vraj kvôli lepšej akustike. Z počúvania mitrálnych chlopní Cameronová po chvíli zistí, že má Andie abnormalitu na ľavej srdcovej chlopni. Pri operácii lekári zistia nádor, ktorý vedie z pľúc až do srdca, ktorý nebol viditeľný na vyšetreniach. Nádor sa pokúsia odstrániť, ale aj tak sa ukáže, že bol benígny. House zistí, že má Andie v mozgu zrazeninu. Podľa Andyiných reakcií sa House domnieva, že má zasiahnuté centrum strachu v amigdale. Pri zmienke jedného člena tímu, že sa na to, kde zrazenina bola, príde akurát tak na pitve, pretože je riskantné naslepo v tejto oblasti mozgu operovať, mu napadne veľmi riskantný postup. Cuddyová nakoniec jeho postup odobrí. Ide o „reštart“ Andie, kedy jej telesná teplota bude znížená pod 21 °C a bude jej odobratých 2-3 litre krvi, aby boli neskôr s kontrastnou látkou vstreknuté späť. Týmto „prepláchnutím“ sa zistí miesto, kde je v mozgu zrazenina a následný zákrok tak bude presný. Matka Andie so zákrokom súhlasí a House chce ešte vidieť Andieine reakcie, či je vážne tak statočná alebo je jej statočnosť symptómom. Zákrok i následná operácia sa podarí a Andie odíde z nemocnice po svojich. Keď Andie odchádza, objíme každého z tímu.
Flacey (Côte-d’Or)

Poloha

Obec má rozlohu 6,79 km². Najvyšší bod je položený 307 m n. m. a najnižší bod 244 m n. m.

Obyvateľstvo

Počet obyvateľov obce je 152 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zuzana Bartošová

Zuzana Bartošová (* 30. október 1946, Bratislava) je slovenská historička umenia, zameriava sa hlavne na moderné slovenské výtvarné umenie.
V rokoch 1964 – 1969 študovala dejiny umenia na FF Univerzity Komenského v Bratislave (školiteľ: Doc. PhDr. Radislav Matuštík, CSc.), diplomová práca Ilustrácia generácie 2. svetovej vojny. 
Dizertačnú prácu "Neoficiálna slovenská výtvarná scéna 70. a 80.rokov XX. storočia" obhájila na Palackého univerzite v Olomouci (Česko).
La Forestière

Poloha

Obec má rozlohu 22,67 km². Najvyšší bod je položený 209 m n. m. a najnižší bod 171 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vzducholoď R 34

Britská vzducholoď R 34 bola prvým lietadlom, ktoré prekonalo nonstop letom Atlantik v smere východ-západ v roku 1919.
Vzducholoď bola vyrobená firmou Beardmore Inchinnan Airship factory. Stavba začala v roku 1917 ešte počas 1. svetovej vojny. Prvý skúšobný let, ktorý sprevádzali mnohé problémy, absolvovala 14. marca 1919.
Bola to vystužená vzducholoď s dĺžkou 196 m, objemom 55 230 m³ a priemerom telesa 24 m. Podobne ako jej sesterská loď R 33 bola kópiou nemeckého bombardovacieho zeppelínu L 33. Bola vybavená piatimi motormi Sunbeam-Maori po 200 kW. Nosnosť vzducholode bola celkom 59 ton, z toho prázdna váha 26 ton.
Na svoj transatlantický let vyštartovala vzducholoď R 34 skoro ráno 2. júla 1919 zo škótskeho East Fortune (len dva týždne predtým sa podarilo prekonať Atlantický oceán opačným smerom pilotovi J. Alcockovi a A. Brownovi na lietadle Vickers Vimy). Veliteľom bol major Herbert Scott, a na palube bol aj cmdr. Edward Maitland, vedúci odboru vzducholodí britského ministerstva letectva. Prvý problém sa objavil hneď po štarte, kedy pri prelete nad škótskou vysočinou musela vzducholoď vypustiť časť vodíka, ktorý sa rozpínal vplyvom väčšej letovej výšky. To bolo potrebné kompenzovať aerodynamickým vztlakom, kým sa nespálilo dostatočné množstvo benzínu, aby sa strata nosnosti vyrovnala. Vzducholoď musela túto časť letu letieť s provou zdvihnutou vysoko hore, čo znižovalo rýchlosť a zvyšovalo spotrebu paliva.
Po dvoch dňoch doletela vzducholoď k pobrežiu Newfoundlandu, ale narazila na silný protivietor. Bojovala s ním ešte ďalší deň, až potom sa vietor otočil a vzducholoď doplávala nad Roosvelt Field na Long Islande. Let trvat 108 hodín 12 minút. Pri pristatí jej zostávalo palivo už len na niekoľko hodín letu. Spiatočnú cestu vďaka priaznivému vetru zvládla za 75 hodín 3 minúty.
Úspešný let tejto vzducholode inšpiroval americkú vládu k objednávke vzducholode R 38.
Nad Svitákem

Popis

Mokrade v nive Milíčovského potoka a v okolí rybníka Sviták. Pôvodne územie slúžilo ako prepásané vlhké lúky či bola tráva kosená ako stelivo. Od 80. rokov 20. storočia sa o lokalitu nik nestaral, zarástla náletovými drevinami a vysokými trávami (napr. smlz kroviskový). V tom čase tu rástli páperník štíhly (Eriophorum gracile), ostrica blšná (Carex pulicaris), všivec močiarny (Pedicularis palustris), vstavačovec Fuchsov (Dactylorhiza fuchsii, synonymum Dactylorhiza longebracteata), rosička okrúhlolistá (Drosera rotundifolia), bublinatka menšia (Utricularia minor) a barička močiarna (Triglochin palustre). Časť vplyvom hospodárenia vymizla a časť prežíva v malých populáciách. Vyskytuje sa tu kosáčik (Drepanocladus vernicosus) a žije mravec rašelinný (Formica picea). Na mokradiach žije močiarnica mekotavá (Gallinago gallinago). V roku 2012 kúpil Český svaz ochránců přírody dva pozemky o celkovej rozlohe 1,5 hektára v rámci kampane Miesto pre prírodu. Plánuje sa presvetlenie a kosba pozemkov.
Ham (šimpanz)

Ham (* jún 1956, Kamerun – † 19. január 1983, National Zoological Park, Washington D.C., Spojené štáty) bol šimpanz, účastník amerického kozmického programu Mercury. Ako prvý hominid prekonal 31. januára 1961 hranicu vesmíru na palube lode Mercury-Redstone 2.
Uhol

Pomenovania

Polpriamky určujúce uhol v rovine sa nazývajú ramená uhla, spoločný bod ramien sa nazýva vrchol uhla. Množina bodov roviny vyseknutej uhlom sa nazýva vnútorné body uhla (vnútrajšok uhla), ostatné body z roviny voláme vonkajšie body uhla (vonkajšok uhla). Uhol sa znázorňuje pomocou ramien, medzi ktorými sa vyznačí oblúčikom vrchol uhla. Zápis vnútorného uhla sa vykonáva pomocou písmen gréckej abecedy napr. , , , vonkajší uhol sa označuje znakom vnútorného uhla s čiarkou ', ', '. Iným spôsobom označovania je pomocou symbolu uhla a troch bodov v poradí bod ramena – vrchol – bod na druhom ramene, napr. .

Súmernosť

Všetky uhly sú osovo súmerné, os uhla prechádza vrcholom a rozdeľuje uhol na dve zhodné časti (polovice uhla).

Orientovaný uhol

Orientovaným uhlom nazývame usporiadanú dvojicu polpriamok ,  so spoločným bodom , pričom polpriamku  nazveme počiatočným ramenom uhla a polpriamku  nazveme koncovým ramenom uhla. Bod  je vrcholom orientovaného uhla.

Veľkosť uhla

Veľkosť uhla je nezáporné číslo, ktoré sa dá priradiť každému uhlu. Platí pritom, že zhodné uhly majú rovnakú veľkosť a tiež, že súčet veľkostí uhlov  a  je rovný veľkosti uhla .
Číselná veľkosť uhla je daná voľbou nenulového uhla, ktorému priradíme veľkosť 1. V praxi sa pre meranie uhla používa

Veľkosť orientovaného uhla

Veľkosť orientovaného uhla je (v oblúkovej miere) rovná , kde  je veľkosť rovnakého neorientovaného uhla a  je celé číslo. Veľkosť orientovaného uhla je uhol, ktorým musí prejsť počiatočné rameno pri otočení do koncového ramena. Člen  predstavuje počet celých otáčok okolo vrcholu uhla.

Operácie s orientovanými uhlami

Pri operáciách s orientovanými uhlami je nutné zohľadniť ich znamienka.
Ak teda k orientovanému uhlu  pripočítame orientovaný uhol , ktorý je však opačne orientovaný, je výsledok rovnaký ako by sme od neorientovaného uhla o rovnakej veľkosti ako má uhol  odčítali neorientovaný uhol o rovnakej veľkosti ako má uhol . Výsledkom takejto operácie je opäť orientovaný uhol, ktorý má rovnakú orientáciu ako , ak , má orientáciu ako uhol , ak .
Rosteig

Poloha

Obec má rozlohu 7,69 km². Najvyšší bod je položený 407 m n. m. a najnižší bod 225 m n. m.

Obyvateľstvo

Počet obyvateľov obce je 576 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koruna (mena)

Koruna je mena viacerých európskych štátov pomenovaná pôvodne podľa vyrazeného obrazu kráľovskej či cisárskej koruny ako znaku panovníckej moci (prototypom boli francúzske „zlaté koruny“). Je to spravidla (avšak nielen) mena monarchií, označujúca mince s vyobrazením panovníckej kráľovskej koruny.
Na území Slovenska bola korunová mena zavedená v roku 1892, keď bolo Slovensko súčasťou Rakúska-Uhorska. Korunovú menu prevzalo aj nástupnícke Česko-Slovensko v rokoch 1918-1939 a 1945-1993. Koruna bola používaná aj počas prvej Slovenskej republiky v rokoch 1939-1945 a počas existencie súčasnej Slovenskej republiky v rokoch 1993-2009.
Aldair

Hráčska kariéra

Aldair začal hrávať za slávny klub Flamengo. V jeho drese vyhral aj najvzácnejší brazílsky futbalový titul, Campeonato Brasileiro.  V roku 1989 prestúpil do portugalského klubu Benfica, kde odohral jednu sezónu. Neskôr prestúpil do AS Rím, kde zostal do roku 2003 a kde odohral vyše 400 zápasov v Serie A. Neskôr bol krátku dobu hráčom Genoa CFC. 
V roku 1994 dosiahol Aldair vrchol svojej kariéry, keď bol tíme, ktorý vyhral Majstrovstvá sveta vo futbale 1994. Rovnako tak hral v zostave na majstrovstvách 1998, kde sa Brazília dostala až do finále. Celkovo odohral za Brazíliu 81 zápasov, v ktorých strelil tri góly.
Bývalý spoluhráč a dobrý priateľ Massimo Agostini ho presvedčil aby hral za sanmarínsky klub SS Murata, aby klubu pomohol v predkolách Ligy majstrov. Po vysokej prehre 7 – 1 proti cyperskému mužstvu APOEL FC sa Agostini rozhodol presvedčiť Aldaira aby v klube zostal aj naďalej.
Woodstock Music and Art Fair

Woodstock Music and Art Fair, skrátene Woodstock, je predchodcom všetkých hudobných festivalov.
Na poli farmára Maxa Yasgura neďaleko mestečka White Lake sa od piatku 15. augusta do pondelka 18. augusta 1969 uskutočnila akcia, ktorej atmosféru sa už nepodarilo zopakovať. Mier, láska a porozumenie boli hlavnou ideou „detí kvetov“ hippies. Na festivale počas štyroch dní vystúpilo spolu štyridsať spevákov a skupín.
V pondelok ukončil Jimi Hendrix túto oslavu neviazaného života.
Woodstock sa zapísal do dejín ako protest hippies proti vojne vo Vietname a proti konzervatívnym hodnotám.
Pruzilly

Poloha

Obec má rozlohu 4,29 km². Najvyšší bod je položený 643 m n. m. a najnižší bod 299 m n. m.

Obyvateľstvo

Počet obyvateľov obce je 279 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Symmachos z Élidy

Symmachos (starogr. Σύμμαχος – Symmachos) bol olympijský víťaz v zápasení v roku 404 pred Kr.
Symmachos, syn Aischyla z Élidy, zvíťazil v zápasení (palé) na 94. olympijských hrách v roku 404 pred Kr. Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.
Staroveký autor Pausanias zaznamenal, že v olympijskej Altide videl sochu Symmacha. Pausanias o tom uvádza: „Po pravej strane chrámu bohyne Héry je socha zápasníka, bol to Symmachos, syn Aischylov, rodák z Élidy." Autorom jeho sochy bol sochársky majster Alypos zo Sikyónu.
Roman Tvrdoň

Reprezentácia

V slovenskej reprezentácii neodohral zatiaľ žiaden zápas.
SAS (programovací jazyk)

SAS System (z angl. Statistical Analysis System) je integrovaný systém softvérových produktov vyrábaný americkou firmou SAS Institute. Jeho autorom je americký počítačový inžinier a vynálezca Anthony James Barr, ktorý ho vytvoril v priebehu rokov 1966 až 1968.

Využitie

Používa sa vo firmách ako databázový systém a nástroj na analýzu a obchodné využitie dát, aj ako systém na štatistickú analýzu dát vo vede a technike. Keďže je to modulárny softvér, zákazník si môže prenajať tie časti ktoré využije pre vlastné účely. SAS obsahuje rovnomenný programovací jazyk.
Kavky

Ochrana

Predmetom ochrany sú teplomilné stepné a lesostepné rastlinné spoločenstvá s výskytom vzácnych a ohrozených druhov.

Geológia

Podložie tvorí sčasti devónsky vápenec, sčasti biotitický granodiorit brnianskeho masívu typu Královo Pole. Pôdy reprezentuje rendzina a antrozem (skládkovanie).

Flóra

Z drevín sú zastúpené dub plstnatý, dub zimný, hrab obyčajný, jaseň štíhly, javor poľný medzi kríkmi bršlen bradavičnatý, drieň obyčajný, lieska obyčajná, slivka trnková , svíb krvavý alebo vzácna ruža  drobnokvetá. Rastlinstvo zastupuje čiernohlávok veľkokvetý čiernohlávok zastrihovaný, astra spišská, kamienka modropurpurová, kamienka lekárska, kosatec pestrý, dúška holá a skorá, plamienok priamy, veronika viedenská, ruža galská a mnoho ďalších. Dohromady bolo popísaných 226 rastlinných taxónov.

Fauna

Z južných svahov Hádov bolo pôvodne popísaných 25 druhov článkonožcov. Rad druhov tam dosahuje svoj najsevernejší bod rozšírenia. Lokalita je významná aj z hľadiska arachnológie, popísaných bolo niekoľko druhov pavúkov. Z rovnokrídlych sú zastúpené koník modrokrídly, ucholak dvojbodkový alebo cikáda trnková. Bola tu popísaná už vymiznutá pamodlivka dlhokrká. Objavených tu bolo 17 nových druhov blanokrídlovcov. Z chrobákov tam nájdeme fúzača piesočného a ďalšie. Plazy zastupuje slepúch lámavý, vtáky krutohlav hnedý, muchár sivý, strakoš obyčajný alebo vzácnejšia penica jarabá.
Amanvillers

Poloha

Obec má rozlohu 9,76 km². Najvyšší bod je položený 362 m n. m. a najnižší bod 245 m n. m.

Obyvateľstvo

Počet obyvateľov obce je 2 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villefrancon

Poloha

Obec má rozlohu 5,65 km². Najvyšší bod je položený 238 m n. m. a najnižší bod 198 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maubourguet (obec)

Poloha

Obec má rozlohu 22,04 km². Najvyšší bod je položený 285 m n. m. a najnižší bod 164 m n. m.

Obyvateľstvo

Počet obyvateľov obce je 2 448 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lamayou

Poloha

Obec má rozlohu 9,51 km². Najvyšší bod je položený 345 m n. m. a najnižší bod 250 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fructuoso Rivera

Životopis

Pochádzal z rodiny veľkostatkára a prakticky celý život žil a pôsobil na vidieku, kde bola hlavná základňa jeho podporovateľov. Rivera pôsobil na počiatku svojej kariéry vo vojsku najvýznamnejšieho uruguajského bojovníka za nezávislosť José Gervasia Artigasa. Patril k veliteľom tohto vojska a bojoval s ním proti brazílskym Portugalcom, ktorí v roku 1816 začali okupovať súčasné uruguajské územie (vtedy nazývané Banda Oriental, teda Východný breh). Rozhodujúcu výpravu proti Portugalcom v snahe ich vyhnať uskutočnili exulanti žijúci v susednom Buenos Aires a to Manuel Oribe a Juan Antonio Lavalleja. Výprava dostala pomenovanie Treinta y Tres Orientales, teda Tridsaťtri orientálcov, resp. Tridsaťtri východniarov, pričom k tejto sa nakoniec pripojil aj Rivera napriek tomu, že počas okupácie spolupracoval s okupantmi z Brazílie. Výprave sa nakoniec podarilo okupantov poraziť, pričom ich vtedajšou snahou bolo pripojenie územia súčasného Uruguaja k susedným Spojeným provinciám La Platy, čo sa však kvôli zásahu Spojeného kráľovstva nepodarilo. Spojené provincie La Platy tak vyhlásili vojnu susednej portugalskej Brazílii v snahe predsa získať územie Uruguaja. Spojené provincie La Platy síce vojnu vyhrali, no po opätovnom zásahu Veľkej Británie museli aj s Brazíliou uznať úplnú nezávislosť Uruguaja. Po rôznych zložitých vnútorných dohodách sa nakoniec v roku 1830 Rivera stal prvým prezidentom Uruguaja. Nezávislosť však iba vyvolala vnútorné spory medzi bývalými spolubojovníkmi, čo viedlo k občianskej vojne, na ktorej sa Rivera aktívne podieľal. Počas nej sa stal prezidentom ešte raz, neskôr pôsobil ešte ako člen triumvirátu, ktorý vládol krajine miesto riadnej vlády. Počas tohto obdobia zomrel, čím skončila aj vláda triumvirátu. Pochovaný je v Metropolitnej katedrále v Montevideu.
Albánske národné futsalové družstvo mužov

Vrcholné podujatia

Na majstrovstvá sveta FIFA sa albánskemu družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď oba zápasy vysoko prehralo. O 4 roky neskôr zaznamenalo najlepšie výsledky v kvalifikácii, keď skončilo v skupine druhé po víťazstvách nad Maltou a Gréckom. V kvalifikácii na MS 2012 muselo hrať Albánsko už predkvalifikačné kolo, v ktorom skončilo na nepostupovom 2. mieste. Remizovalo v ňom s Fínskom a vyhralo nad Estónskom. Rozhodujúci duel s Tureckom však nezvládlo.
Rovnako sa albánske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Od začiatku muselo hrať už v predkvalifikačnom kole, z ktorého sa nikdy do hlavnej kvalifikácie neprebojovalo. Hneď prvú predkvalifikačnú skupinu organizovalo práve Albánsko a albánske družstvo v nej skončilo druhé len o skóre za Gréckom. Blízko k postupu malo aj v kvalifikácii na ME 2012, kde dokázalo dvakrát zvíťaziť, avšak vysoko prehralo s Fínmi. V kvalifikácii na ME 2014 prehralo všetky zápasy a rovnako ako v kvalifikácii na ME 2007, skončilo v predkvalifikačnej skupine posledné.
V roku 2010 sa družstvo zúčastnilo prvého ročníka Stredozemného pohára; v boji o celkové 11. miesto na turnaji porazilo družstvo Alžírska 3 : 1.
Ján Pálka

Životopis

Študoval na gymnáziu v Banskej Bystrici a v Levoči. Praktikant v kožiarskych fabrikách vo Viedni, Rijeke a v Nemecku, neskôr majiteľ kožiarskej továrne v Liptovskom Mikuláši. Neúspešne sa pokúsil premeniť továreň na účastinnú spoločnosť robotníkov so silným sociálnym programom. Autor hospodárskej sociálnoutopistickej teórie a prác o socializácii podniku. Člen Masarykovej akadémie práce a Sociálneho ústavu Československej republiky. Dozorca evanjelickej a. v. cirkvi, člen kultúrneho spolku Beseda v  Liptovskom Mikuláši.